Val di Fiemme

Val di Fiemme (tysk Fleimstal) er en dal og et forvaltningsdistrikt (comprensorio) i den italienske provinsen Trentino. Dalen strekker seg i vest–øst-retning innover i Dolomittene.

Elven Avisio renner gjennom dalen. Nordøst for (og ovenfor) Predazzo skifter dalen navn til Val di Fassa. Sydvest for (og nedenfor) Castello-Molina di Fiemme heter dalen Val di Cembra. Østover er Val di Fiemme forbundet med Primiero over Rollepasset, nordvestover med Auer i Syd-Tirol.

Val di Fiemme er et kjent vintersportssted, og ski-VM i langrenn, hopp og kombinert ble arrangert her både i 1991 og 2003 og igjen i 2013.

Kommuner 
Val di Fiemme har elleve kommuner:
 Capriana
 Carano
 Castello-Molina di Fiemme
 Cavalese
 Daiano
 Panchià
 Predazzo
 Tesero
 Valfloriana
 Varena
 Ziano di Fiemme

I tillegg kommer en tyskspråklig kommune, Altrei, som geografisk ligger i Val di Fiemme, men ikke hører til samme forvaltningsdisktrikt, men til Syd-Tirol.

Eksterne lenker 
 Val di Fiemme.Net
 Val di Fiemme.Com
 alberghivaldifiemme.com

Vintersportssteder i Italia
Provinsen Trento
Italienske distrikter
Fiemme
Ski-VM 2013